Imigracioni dhe bizneset britanike
Fermerët britanikë, të shqetësuar në se votohet për t’u larguar nga Bashkimi Evropian
Ndërsa fermeri Guy Poskitt hedh vështrimin në token e sapo mbjellë me fara kungulli, ai është i shqetësuar në se do të arrijë t’i mbledhë prodhimet në qoftë se Britania largohet nga Bashkimi Evropian dhe mbyll dyert për punëtorët imigrantë. Përreth fermës dhe një fabrike për paketimin e zarzavateve aty pranë shihen udhëzime për shëndetin dhe sigurinë në polonisht, rusisht dhe anglisht. Shumica dërrmuese e punëtorëve të fermerit Poskittit janë nga Polonia dhe shtetet balltike: thotë fermeri Poskitt. Një grup punëtorësh në fermën e tij Yorkshire kanë përfunduar mbjelljen e mijëra fidanëve që do të rriten dhe do të jenë gati për festën e Halloween-it. shton ai. Punëtorë të tillë janë një faktor i rëndësishëm në referendumin e 23 qershorit në Britani. Shifrat zyrtare () tregojnë se një numër rekord prej 184 mijë njerëzish kanë lëvizur në Britani nga vendet e tjera të BE-së vitin e kaluar. Mbi një milionë janë vendosur aty gjatë dekadës së fundit. Shqetësimet rreth ndikimit të imigracionit në shërbimet publike dhe pagat kanë qënë ndër argumentet në mbështetje të largimit nga BE-ja. Nëse Britania voton për t’u larguar, politikanët e saj do të përballen me një zgjidhje të vështirë – ose të zhgënjejnë britanikët që shpresojnë për një ulje të ndjeshme të imigracionit, ose të detyrojnë firmat të rioganizojnë bizneset e tyre. thotë Marika Rudik-Mis, administratore e zyrës në fermë. Ajo thotë se largimi nga BE-ja nuk do të ndikonte drejtpërdrejt tek ajo, por ajo është e shqetësuar rreth një ndikimi më të gjerë. "Në se do të largohemi nga BE-ja, do të mbyllnim dyert për evropiano-lindorët dhe kjo është shqetësuese", thotë ajo.